**ΓΛΩΣΣΑ ΣΤ΄**







*4η Ενότητα - Διατροφή*

Κριτήριο Αξιολόγησης

24 / 11 / 2015

Ονοματεπώνυμο: **……………………………………………………………..**

Βαθμός:

Υπογραφή Κηδεμόνα: ………………

**1. ΕΓΚΛΙΣΕΙΣ. Γνωρίστε τη μυθολογία του οίνου συμπληρώνοντας τα κενά με τα σωστά ρήματα:**

“Το αμπέλι”

**Ο** βασιλιάς της Αιτωλίας, ο Οινέας, είχε στα κοπάδια του ένα βοσκό που …………………………… *(ονομάζομαι, οριστική παρατατικού)* Στάφυλος. Μια μέρα αυτός ο βοσκός …………………………… *(παρατηρώ, οριστική αορίστου)* ότι μία από τις κατσίκες του κοπαδιού του δεν έβοσκε μαζί με τις άλλες, αλλά κάθε φορά …………………………… *(ξεκόβω, οριστική παρατατικού)* από αυτές και πήγαινε κι έβοσκε κάπου μακριά. Παρατήρησε ακόμη ότι βοσκώντας εκεί …………………………… *(γίνομαι, οριστική υπερσυντέλικου)* πιο παχιά από τις άλλες. Αυτό …………………………… *(κεντρίζω, οριστική αορίστου)* την περιέργεια του και την πήρε στο κατόπι.

**Τ**ότε είδε πως αυτή η κατσίκα …………………………… *(βρίσκω, οριστική υπερσυντέλικου)* μέσα σε μια ρεματιά ένα φυτό με μακριές βέργες και πλατιά φύλλα, …………………………… *(φορτώνομαι, μετοχή παρακειμένου)* με ολοστρόγγυλους γυαλιστερούς καρπούς που τους έτρωγε με μεγάλη όρεξη.

**Ο** Στάφυλος από περιέργεια …………………………… *(δοκιμάζω, οριστική αορίστου)* αυτούς τους καρπούς και τους βρήκε πολύ νόστιμους. Μάζεψε κάμποσους και τους πήγε στο βασιλιά. Ο Οινέας, όχι μόνο έφαγε, αλλά πήρε ………………………… *(στύβω, υποτακτική αορίστου)* κάμποσες ρώγες κι έκαμε από το χυμό τους ένα ποτό που το ονόμασε «οίνο» απ’ τ' όνομα του. Πρόσταξε ακόμη …………………………… *(φέρνω, υποτακτική αορίστου)* βέργες από το φυτό και να τις φυτέψουν.

**Σ**ε λίγο, η καλλιέργεια του αμπελιού …………………………… *(διαδίδομαι, οριστική αορίστου)* σε όλη την Αιτωλία.

**Γ**ια να ευχαριστήσει τον Στάφυλο που βρήκε αυτό το θαυμάσιο φυτό, …………………………… *(ονομάζω, οριστική αορίστου)* τον καρπό του σταφυλή.

*(Ζωή Θ. Σπυροποϋλου, «Μύθοι περί φυτών», εκδ. ΕΛΛΗΝΙΚΑ ΓΡΑΜΜΑΤΑ)*

**2. ΠΡΟΣΤΑΚΤΙΚΗ ΑΟΡΙΣΤΟΥ. Δυσάρεστα τα νέα για τον κ. Κακοντυχάκη και τον κ. Κρασοβα-ρελάκη. Ο φίλος τους, ο κ. Κοψαντεράκης, είναι γιατρός και τους ζήτησε να περιορίσουν το αλάτι στο φαγητό τους. Για να δείτε τι τους πρότεινε ο γιατρός, συμπληρώστε τα παρακάτω κενά μεταφέροντας τα ρήματα της παρένθεσης στην προστακτική αορίστου.**

***Χρησιμοποιήστε*** *(χρησιμοποιώ)* λιγότερο αλάτι στο μαγείρεμα.

π.χ.

* …….…................. *(δίνω)* γεύση στο φαγητό σας με βότα­να, μπαχαρικά ή μουστάρδα αντί για αλάτι.
* …….…................. *(προσπαθώ)* να σταματήσετε τη συνήθεια να προσθέτετε αλάτι κατά τη διάρκεια του φαγητού σας στο τραπέζι. Σχεδόν …….…................. *(πετώ)* την αλατιέρα.
* …….…................. *(κόβω)* μαχαίρι τα αλμυρά σνακς, όπως πατατάκια, φιστίκια κτλ.
* Εάν αγοράσετε λαχανικά σε κονσέρβα, …….…................. *(διαλέγω)* αυτά που αναγράφουν στην ετικέτα τους την ένδειξη «χωρίς αλάτι» και …….…................. *(προσθέτω)* χυμό λεμονιού.
* …….…................. *(περιορίζω) το* αλμυρό κρέας και ψάρι, όπως π.χ. μπέικον, παστουρμά, σαλάμι, ρέγκα, λακέρδα, παστές σαρδέλες κ.ά.
* …….…................. *(αποφεύγω)* τησυνήθεια του έτοιμου φαγητού (fast food).
* …….…................. *(επιλέγω)* φαγητά χωρίς σάλτσες, όταν γευματίσετε σε εστιατόριο.
* …….…................. *(ζητώ)* τη σάλτσα ξεχωριστά, ώστε να ελέγξετε την ποσότητα που θα φάτε.

**3. ΛΕΞΙΛΟΓΙΟ ΕΠΙΘΕΤΩΝ. Συμπληρώστε με τα αντώνυμα των επιθέτων στην παρένθεση.**







Το φαγητό ήταν ……………………………… *(ψημένο)* και ……………………………… *(νόστιμο).*

Ήταν μια ……………………………… *(συνηθισμένη)* μέρα*.*

Το δωμάτιο ήταν ……………………………… *(στενόχωρο)* και ……………………………… *(σκοτεινό).*

Δεν έδειξε να συγκινείται από το ……………………………… *(πρώιμο)* ενδιαφέρον σας.

Δυστυχώς οι φόβοι του αποδείχτηκαν ……………………………… *(βάσιμοι).*

Ο παππούς προτιμά τη σούπα του ……………………………… *(αλμυρή / αλατισμένη).*

**4. ΠΑΡΑΘΕΤΙΚΑ ΕΠΙΘΕΤΩΝ:**

|  |  |  |  |
| --- | --- | --- | --- |
| **Θετικός** | **Τρόπος** | **Συγκριτικός** | **Υπερθετικός** |
| **φρόνιμος** | Μονολεκτικός |  |  |
| Περιφραστικός |  |  |
| **καλός** | Μονολεκτικός |  |  |
| Περιφραστικός |  |  |
| **κακός** | Μονολεκτικός |  |  |
| Περιφραστικός |  |  |
| **απλός** | Μονολεκτικός |  |  |
| Περιφραστικός |  |  |
| **σταθερός** | Μονολεκτικός |  |  |
| Περιφραστικός |  |  |
| **ασταθής** | Μονολεκτικός |  |  |
| Περιφραστικός |  |  |
| **μεγάλος** | Μονολεκτικός |  |  |
| Περιφραστικός |  |  |
| **μεταξωτός** | Μονολεκτικός |  |  |
| Περιφραστικός |  |  |

**5. ΥΠΕΡΘΕΤΙΚΟΣ ΒΑΘΜΟΣ. Οι “διαφημίσεις” που ακολουθούν μπορούν να γίνουν με τις κατάλληλες προσαρμογές πιο “πειστικές”, αν βάλετε τα επίθετα και τα επιρρήματα στον ΥΠΕΡΘΕΤΙΚΟ βαθμό, μονολεκτικό ή περιφραστικό.**

* **Σοκολάτα ΠΑΚΤΑ.** Με πολλά αμύγδαλα και μεγάλα λαχταριστά σκουληκάκια!
* **Καθαριστικό Nεο-ΜΟΥΦΑΚ!** Δρα βαθιά στην τσέπη σας και συμβάλλει πολύ στα κέρδη μας!
* **Αλλαντικά ΓΟΥΡΟΥΝΙΞ!** Το τέλειο αλλεργιογόνο! Τρως και πας ταχέως… στον Παράδεισο!
* Έφτασαν τα υγιεινά **κοτόπουλα ΣΑΛΜΟΝΙΞ.** Ελευθέρας χωματερής! Νόστιμα όσο ποτέ!

**6. Εφαρμόστε τις γνώσεις που έχετε πάνω στη δομή των διαφημιστικών κειμένων, για να γράψετε μια αντι-διαφήμιση για ένα προϊόν της δικής σας απαρέσκειας. Μπορείτε να γίνετε όσο κακοί θέλετε! Ή απλώς να πείτε… την αλήθεια! Σε κάθε περίπτωση πάντως προσπαθήστε να είστε πειστικοί κι ευρηματικοί, αποφεύγοντας τις ακραίες υπερβολές.**





**ΠΛΗΡΟΦΟΡΙΑΚΟ ΥΛΙΚΟ**





